slava.bg - Новини - Лудост ли беше стилът на Приянка Чопра и Ник Джонас в Кан?
20.05.2019 18:00 | Видян 1205 пъти
Две грандиозни сватби не стигат за Приянка Чопра.
Актрисата, която се омъжи за Ник Джонас през декември, явно не може да се насити на сватбени емоции и отново пресъздаде специалния си момент – но този път на фестивала в Кан.
Приянка и Ник се появиха като младоженци на премиерата на Les Plus Belles Annees D’une Vie (Най-красивите години в един живот).
Актрисата бе облечена в бяла рокля, украсена с тюл, дело на ливанския дизайнер Georges Hobeika. Романтичните дипли и дългият шлейф бяха съвсем в булчинска стилистика, а костюмът на Ник от бял сатен навява съвсем същата асоциация.
Миналия декември, Приянка Чопра и Ник Джонас удивиха целия свят с екстравагантната си двойна сватба за милиони. Те сключиха брак веднъж според християнския канон и веднъж в духа на хиндуистката традиция, като и двете последвали тържества бяха меко казано пищни. С появата си в Кан Приянка вече започва да изглежда малко като момиче, обсебено от булчинската еуфория.
От друга страна, роклята наистина й стои прекрасно, така че изборът е малко шантав, но пък романтичен!
Етикети: Приянка Чопра, Ник Джонас, Кан